Rhambi

Rhambi on vihertävä Fiox, jolla on kellanvihreitä raitoja, sekä hänen häntänsä pää ja tassunsa ovat kellanvihreät. Hänellä on violetit, suuret silmät, jotka kimaltelevat luonnostaan. Hän on Kadonneen Lauman jäsen, ja sattuu olemaan kuninkaallinen. Vivet ja muut olettavat, että raidat olisivat Rhambin lauman kuninkaallisten tunnus.

Rhambi on äänekäs, pöhkö, leikkisä ja positiivinen. Rhambi pitää kasveista ja hän osaa kehitellä niistä kaikenlaisia seoksia ja salvoja. Rhambin turkki on pörröinen, ja hän pitää sen hyvin puhtaana. Rhambi on joskus hieman pöljä, eikä aina muista tai tajua, että kaikki eivät ole ystäviä. Rhambin perusilme on leveä hymy.

Rhambi saa helposti ystäviä, ja hän on luotettava ja lojaali. Hän paljastaa tunteensa helposti muille, ja on aina valmis seikkailemaan. Hän ja Kirry tykkäävät kisailla yhdessä. Rhambi voittaa aina puuhun kiipeämisessä.

### Jhingon ja Rhambin välinen tiivis side

Jhingo ja Rhambi ovat molemmat Kadonneen Lauman jäseniä. He syntyivät samana vuonna, mutta heillä on 7 kuukauden ikäero. Heidän emonsa olivat vihollisia keskenään, mutta eivät sukua. Jhingoa ja Rhambia yhdistää vain Kadonneen Lauman jäsenyys. Kaksikko on elänyt yhdessä koko elämänsä, ja vaikka he molemmat sitä eivät halua myöntää, heidän kaveruutensa ylettyy seuraavalle tasolle..

```
VAROITUS! SUURIMMAT SPOILERIT TARINOIHIN ALKAVAT TÄSTÄ!

```

### Suhteet

> ***Rhambin läheisimmät toverit***
>
>

* **Jhingo:** Jhingo ja Rhambi ovat parhaat kaverit, vaikka heidän luonteensa ovat aika erilaiset. Ajan kuluessa Rhambi rakastui Jhingoon, ja myöhemmin otti tämän kumppanikseen.
* **Kirry:** Kirry ja Rhambi ovat molemmat aika pöljiä, ja toimivat ennen kuin ajattelevat suunnitelman loppuun asti. Puolikuulle koitui ongelmia Kirryn ja Rhambin vikkelistä luonteenpiirteistä, etenkin sen jälkeen, kun Kirry keksi, miten hauskaa on kisailla Rhambin kanssa. Rhambi tykkäsi kutsua Kirryä lempinimellä ''Curry'', viitaten mausteeseen.
* **Vivet:** Vivet tykkäsi jutella Rhambin kanssa hengistä, ja Rhambi opetteli Vivetin johdolla laumojen uskontoa ja hengille keskustelua. Rhambi oli kiinnostunut hengistä, ja kun Vivet mainitsi Rhambin todennäköisen kuninkaallisuuden, Rhambi sanoi, että ''Oli loistava idea vakoilla teitä ja vahingossa tutustua teihin!''.
* **Puolikuu:** Puolikuu ei ollut varma, mitä ajatella Rhambista, sillä tämä oli niin omituinen. Rhambi kuitenkin oli kiinnostunut Puolikuun persoonasta, ja tutustui tähän paremmin opettamalla Puolikuulle kasveja.
* **Omena:** Kirryn veli Omena oli yllättävä tuttavuus Rhambille. Omena ja Rhambi tykkäsivät etsiä marjoja, hedelmiä ja sieniä yhdessä.
* **Cashew:** Cashew ja Rhambi eivät koskaan oikein tulleet toimeen, ja suhde paheni, kun he törmäsivät karhuun, ja karhu vei Cashew'n. Pitkän ajan kuluttua, kun Cashew palasi, Rhambi sanoi vain: ''Olisi kannattanut kiivetä sinne puuhun myös!'', ja se sai Cashew'n HYVIN pahalle tuulelle.

### Trivia:

* Rhambilla piti alun perin olla otsassa valkea ruutukuvio pelikorteista. Tämä vaihdettiin raitoihin, kun reffoista unohtui kyseinen kuvio.
* Vaikka Rhambilla ei ole varsinaista sukupuolta, hän on enemmän maskuliininen.
* Rhambia kuvaa loistavasti Lady Gagan kappale Pokerface, sillä Rhambin naama on usein samalla peruslukemalla, pöljässä, leveässä hymyssä. Lisäksi Rhambin energiaa kuvaa Pogon kappale Living Island, joka on suunniteltu The Pronoun Song-nimisestä kappaleesta.